open-index/open-wikipedia-markdown huggingface dataset:
Take Me Home Tonight

***Take Me Home Tonight*** er en amerikansk romantisk dramakomedie fra 2011. Filmen er regissert av Michael Dowse, og har Topher Grace, Anna Faris, Dan Fogler og Teresa Palmer i hovedrollene.

## Handling
Vi er i Los Angeles i 1988. Matt Franklin (Topher Grace) er en intelligent ung mann med en lysende fremtid etter å ha gått ut av high school og college med toppkarakterer. Det er bare ett problem: han bor fremdeles hjemme, jobber i den lokale videosjappa og har ingen anelse om hva han skal gjøre i livet, til hans fars (Michael Biehn) store fortvilelse. Hans tvillingsøster Wendy (Anna Faris) planlegger å flytte inn med high school-kjæresten sin, men lurer også på om han er riktig for henne. Hun har også søkt om å gå på Cambridge University i England, men er usikker på om hun vil dra.

Men når Matts gamle high school-besettelse Tori Frederking (Teresa Palmer) kommer inn i sjappa, begynner det å skje ting. Matt samler opp alt motet han har til å spørre henne om hun har lyst til å gå på Labor Day-festen som Wendys kjæreste (Chris Pratt) arrangerer hvert år. Han lyver ved å si at han jobber som bankmann, for å få Toris oppmerksomhet. Hun sier ja, og Matt og hans eksentriske bestekompis Barry (Dan Fogler) begynner å legge opp gale planer for å oppnå det uoppnåelige: å få Tori på kroken.

De ankommer festen, og den ser ut til å starte bra for alle parter; Matt sjarmerer Tori i senk, Wendy blir spurt av kjæresten om hun vil gifte seg med ham, og Barry er i en tåkete tilstand av kokain mens han prøver å dra damer. Men idyllen holder på å sprekke når både Matt og Wendy må møte seg selv i døra og hver for seg vurdere om de gjør de riktige tingene for å nå drømmene sine.

## Rolleliste

## Trivia
* Topher Grace er en stor fan av *[[The Terminator]]* (1984) og *[[Aliens]]* (1986), filmene Michael Biehn slo igjennom i. Grace ringte selv Biehn for å tilby ham rollen som faren hans.
* Anna Faris og Chris Pratt, som spiller kjærester i filmen, er gift i det virkelige liv.
* Opptakene startet i 2007, men dopbruken til karakterene i filmen førte til at den ble utsatt i hele fire år. Topher Grace og regissør Michael Dowse «ville gjøre noe som gjorde at filmen føltes som at den faktisk var laget på 80-tallet», og det ville ikke være en ordentlig 80-tallsfilm uten dopbruk. Dette gjorde at studioene nølte med å finansiere. Til slutt var det Ron Howard og Brian Grazer i Imagine Entertainment som reddet filmen. De var så bestemte på å få realisert den, at de ifølge Grace «puttet ting tilbake i filmen i stedet for å kutte det ut».

## Eksterne lenker
* 
*
Guizhou-Yunnan-platået

**Yunnan-Guizhou-platået**, **Yunnan-Guizhou-høylandet**, **Yun-Gui-platået** eller **Yunnan-Guizhou-høyplatået** (forenklet kinesisk: 云贵高原, pinyin: *Yún-Guì Gāoyuán*) ligger i Sørvest-Kina i øst med Ailao Shan (哀牢山) i provinsen Yunnan og i vest Det sørøstlige høydeland (东南丘陵). I vest er det knyttet til Det tibetanske høyplatå. Det er et av de store kinesiske høyplatåer og omfatter østlige del av Yunnan, hele Guizhou, det nordvestlige Guangxi og tilgrensende områder av Sichuan, Hunan og Hubei. 

Yunnan-Guizhou-platået han inndeles videre i Øst-Yunnan-platået (*Diandong gaoyuan*, 滇東高原), Nord-Yunnan-platået (*Dianbei gaoyuan*, 滇北高原), Vest-Yunnan-platået (*Diandong xiyuan*, 滇西高原), Sentral-Yunnan-platået (*Dianzhong gaoyuan*, 滇中高原), Nord-Guizhou-platået (*Qianbei gaoyuan*, 黔北高原), Sentral-Guizhou-platået (*Qianzhong gaoyuan*, 黔中高原) og Vest-Guizhou-platået (*Qianxi gaoyuan*, 黔西高原).

Yunnan-Guizhou-pltået er på en høyde på mellom 1&nbsp;000 og 2&nbsp;000 meter, og avtar noe fra nordvest til sørøst (fra Yunnan mot Guizhou). Det er svært ujevnt, med dype dalsletter som lokalt går undcer navnet «bazi» (坝子). Det er et karstlandskap, ettersom det er mye kalk her. Her er mange kalksteinsgrotter med stalagmitter og stalaktitter, steinsøyler, underjordiske elver og steinskoger. Her er de berømte steinskogenr Lunan-steinskogen (*Lunan shilin*, 路南石林) i det autonome fylket Shilin Yi og Anshun-dragepalasset (*Anshun Longgong*,  安顺龙宫) i Anshun.

Yunnan-Guizhou-platået er vanmskille mellom elvene Yangtze, Xijiang og Yuanjiang.

## Eksterne lenker
* Yun-Gui Gaoyuan
* Yunnan Gaoyuan
* Guizhou Gaoyuan  
* Expansion of the Chinese Paddy Rice to the Yunnan-Guizhou Plateau
* Lunan Stone Forest Scenic Zone
* Anshun longgong
Slottsfjellskolen

**Slottsfjellskolen** er en tidligere skole i Tønsberg kommune i Vestfold. Skolebygget er tegnet av Henrik Thrap-Meyer og ble innviet i 1884. Den overtok elevene etter Tønsberg almueskole. Bygningen er i likhet med flere av Thrap-Meyers andre skolebygninger utført i en enkel, hannoveriansk lisenestil. Bygget ligger like sør for Slottsfjellet, byens landemerke.

Skolen ble lagt ned i 1982, men ble senere tatt i bruk som en avdeling under Teie videregående skole. Undervisning ved Slottsfjellskolen ble avsluttet i 2010. Pr. 2012 disponerer Færder videregående skole bygningen, men den utnyttes bare i liten grad. Bygningen eies nå av ACNOR. Steinerskolen i Vestfold - avdeling Slottsfjellet videregående steinerskole -  flytter inn i 3.etasje våren 2016.

File:Jarlsberg og Larviks amt nr 43- Kart over Tønsberg, 1883.jpg|Tønsberg-kart 1883 med Slottsfjellskolen som en (uferdig) «Almueskole» sør for Slottsfjellet.
File:Tønsberg (14601908224).jpg|Tønsberg 1958 med Slottsfjellskolen omtrent midt i bildet, som en høy bygning foran Slottsfjellet ruvende over bysentrum 
File:Slottsfjellet (14623840893).jpg|Slottsfjellet 1953 med Slottsfjelltårnet, ruiner etter Tunsberghus festning og taket på Slottsfjellskolen synlig like sør for fjellet
File:Slottsfjellskolen1.jpg|Slottsfjellskolen fra 1884 ble nedlagt i 1982, men ble senere tatt i bruk av Teie videregående skole.
File:Slottsfjellskolen Kristina av Tunsberg Tønsberg 2016-02-15.jpg|Brit Sørensens statue av prinsesse Kristina av Tunsberg ved oppgangen til Slottsfjellet ved skolen. 
File:TØNSBERG Norway Slottsfjellskolen Slottsfjellet Slottsfjelltårnet Mørke skyer vår hustak Stoltenbergs gate Utsikt fra Farmandstredet parkeringshus 2021-05-08 IMG 8910.jpg|Slottsfjellskolen sett fra Farmandstredet kjøpesenter 


File:Slottsfjellet view Tunsberghus ruins Slottsfjellstårnet Solvang Stasjon Railway Hospital Kilen Slottsfjellskolen February Low sun Clear sky Snow etc Tønsberg Vestfold Norway Distorted panorama 2016-02-15 1739.jpg|Utsikt fra Slottsfjellet mot byen og omlandet i øst og Slottsfjellskolen (til høyre i bildet) i sør. 

## Litteratur
*Dittmann, Erling (1982): *[https://web.archive.org/web/20141114092423/http://www-bib.hive.no/tekster/skolehistorie/slottsfjellskolen/index.html Slottsfjellskolen – og vi som gikk der]*, Cicero a.s. trykkeri og bokbinderi, Tønsberg
Ziyun

**Ziyun** (kinesisk: 紫云苗族布依族自治县; pinyin: *Zǐyún miáozú bùyīzú Zìzhìxiàn*) er et autonomt fylke for miao- og buyeifolkene i byprefekturet Anshun i provinsen Guizhou i Folkerepublikken Kina.

Befolkningen var på  innbyggere i 1999.

## Referanser


## Eksterne lenker
* Lokalregjeringens hjemmesider 
* Infosider
Enos (sommerfugl)

***Enos*** er en slekt av glansvinger som tilhører underfamilien stjertvinger (Theclinae).

## Utseende
Små til middelsstore (vingespenn ca. 25 millimeter) stjertvinger med én stjert på bakvingen. Hannens overside er skinnende blå eller blågrønn med bredt svarte vingespisser.
Undersiden er brun med hvite streker, gjerne med en oransje og svart øyeflekk ved forkanten av bakvingen.

## Utbredelse
Slekten er utbredt fra Guatemala i nord til det sørlige Brasil i sør.

## Systematisk inndeling

* sommerfugler (Lepidoptera)
** gruppe / overfamilie **[[dagsommerfugler]]** (Papilionoidea) 
*** familie **[[glansvinger]]** (Lycaenidae) 
**** delgruppe **[[Lycaeninae]]** (i vid forstand)
***** **stjertvinger ** (Theclinae)
****** stamme Eumaeini Doubleday, 1847
******* **''Brangas''-gruppen** – Neotropisk
******** slekten *Enos* Johnson, Kruse & Kroenlein, 1997
********* *[[Enos falerina]]* (Hewitson, 1867)
********* *[[Enos mazurka]]* (Hewitson, 1867) (foreløpig plassert her)
********* *[[Enos myrtea]]* (Hewitson, 1867)
********* *[[Enos polka]]* Lamas & Robbins, 2009 (før kalt *Enos maculata* (Lathy, 1936))
********* *[[Enos thara]]* (Hewitson, 1867)

## Litteratur

## Eksterne lenker
* 
* Brower, Andrew V. Z. 2007. [''Enos'' i The Tree of Life Web Project, http://tolweb.org/ http://tolweb.org 
* www.funet.fi – ''Enos''
Trollmannens læregutt (film fra 2010)

***Trollmannens læregutt*** (orig. *The Sorcerer's Apprentice*) er et amerikansk eventyrfilm fra 2011. Filmen er regissert av Jon Turteltaub, produsert av Jerry Bruckheimer, og har Nicolas Cage, Jay Baruchel, Alfred Molina og Teresa Palmer i hovedrollene.

## Handling
Vi er i år 740. Maxim Horvath (Alfred Molina) er en av Merlins tre lærlinger, men Horvath forråder Merlin og slutter seg til den onde trollkvinnen Morgana le Fay (Alice Krige). Morgana sårer Merlin til døde, før den andre lærlingen Veronica Gorloisen (Monica Bellucci) absorberer Morganas kropp til sin egen. Morgana prøver å drepe Veronica fra innsiden, men den tredje lærlingen, Balthazar Blake (Nicolas Cage) stopper henne før det kan skje ved å stenge dem inne i *Grimhold*, et magisk fengsel som har formen til en matrjosjka. Før Merlin dør, rekker han å gi Balthazar en magisk dragering, som skal merke en etterfølger etter Merlin, som en dag skal ha kreftene til å gjøre slutt på Morgana.

I år 2000 aner Balthazar fred og ingen fare da den 10-årige Dave Stutler kommer inn i butikken. Balthazar ser potensial i gutten og gir ham drageringen, som viser seg å ha uante krefter i Daves hender. Men Dave åpner Grimhold ved en feil, og Horvath slipper ut. Mens Balthazar og Horvath kjemper om Grimhold, med Dave som skremt tilskuer, blir de fanget inn i en gammel urne. Dave tar med seg urnen hjem, men snakker aldri om den til noen.

Ti år senere er Dave (Jay Baruchel) en fysikkstudent på New York University og i det hele tatt en klassisk nerd, som i tillegg er klønete og usikker på seg selv. Han møter igjen sin barneforelskelse, Becky (Teresa Palmer), og synes igrunn at livet er godkjent. Men én dag kommer Balthazar og Horvath ut av urnen, og Balthazar bestemmer seg for at det er på tide å møte skjebnen. Dave blir *trollmannens læregutt*, men han tviler på seg selv og om han virkelig er den rette for jobben. Balthazar innser at det kan bli vanskelig å beseire Horvath og Morgana – om han ikke får Dave til å tro på seg selv i tide.

## Rolleliste

## Eksterne lenker
* 
*
Cēsis

**Cēsis** (tidigere *Venden* på skandinavisk, *Wenden* på tysk, *Võnnu* på estisk) er en by i Latvia med drøye  innbyggere i den nordre delen av landet. Byen ligger ved elven Gauja. Bykommunen hadde  innbyggere i 2016.

Cēsis er kjent for sin borg fra middelalderen. Den er i dag en turistattraksjon.

Sangeren Laima Vaikule er født i Cēsis, men familie hennes flyttet til Riga da hun var 3 år.

## Referanser


## Eksterne lenker
*
Mats Blomgren

**Sven Mats Anders Blomgren** (født 12. april 1960 i Vänersborg, Sverige) er en svensk skuespiller.

## Filmografi (utvalg)
* 1998 – *[[Rederiet]]* (TV)
* 1999 – *[[Noll tolerans]]*
* 1999 – *[[Hem till byn]]* (TV)
* 2000 – *[[Tillsammans]]*
* 2001 – *[[Familjehemligheter]]*
* 2001 – *[[Kommissarie Winter]]* (TV)
* 2001 – *[[Hem ljuva hem]]*
* 2005 – *[[Lasermannen (TV-serie)|Lasermannen]]* (TV)
* 2005 – *[[Saltön]]*
* 2009 – *[[Livet i Fagervik]]*
* 2010 – *[[Wallander &ndash; Dødsengelen]]*
* 2020 - *[[Sommaren 85]]* (TV)

## Referanser


## Eksterne lenker
*
Steven Kanumba

**Steven Kanumba** (født 8. januar 1984, død 7. april 2012) var en tanzaniansk skuespiller og regissør. Han blei beskrevet som «Tanzanias mest populære skuespiller», og spilte også i Nollywood-filmer.

## Karriere
Kanumba debuterte som skuespiller i kirkeproduksjoner på 90-tallet, og blei i 2002 med i teatergruppa Kaole Arts Group. Han spilte i såpeoperaene *[[Jahazi]]* og *[[Dira (såpeopera)|Dira]]* før han hadde sin filmdebut i filmen *[[Haviliki]]*. I 2006 spilte han i filmen *[[Dar 2 Lagos]]*, regissert av Mtitu Game, med både tanzanianske og nigerianske skuespillere. Han spilte også i mange andre filmer, som *[[She Is My Sister]]*, *[[This Is It (tanzaniansk film)|This Is It]]* og *[[Love Gamble]]*. I 2009 hadde han en spesialopptreden i Big Brother Africa.

Kanumba døde 7. april 2012 etter en krangel med sin 17-årige kjæreste. Kjæresten blei seinere anholdt og sikta for drap. Rundt  mennesker deltok i begravelsen hans, deriblant Tanzanias førstedame Salma Kikwete, visepresident Mohamed Gharib Bilal og kultur- og idrettsminister Emmanuel Nchimbi.

## Referanser




## Eksterne lenker
*
Moflata skole

**Moflata skole** er en barneskole i Skien kommune. Avdelingen Kilebygda hører også til Moflata skole fra og med skoleåret 2011/12.

Skolen har ca. 440 elever med 45 lærere og ca. 15 ansatte i skolefritidsordningen. Skolen ligger plassert i skogen med Skien Fritidspark og Hjalmar Johansen videregående skole som nærmeste nabo. Skolen har et utstrakt sambruk med Fritidsparken og er også i gang med å videreutvikle et samarbeid med den videregående skolen.

## Referanser


## Eksterne lenker
*
I Am Number Four

***I Am Number Four*** er et amerikansk sci-fi-actioneventyr fra 2011. Filmen er regissert av D.J. Caruso, produsert av Michael Bay, og har Alex Pettyfer, Timothy Olyphant, Dianna Agron, Teresa Palmer og Callan McAuliffe i hovedrollene. Den er basert på romanen med samme navn ved forfatteraliaset Pittacus Lore (Jobie Hughes og James Frey.

## Handling
John Smith (Alex Pettyfer) er en tilsynelatende vanlig gutt, men han har store hemmeligheter. Han er fra planeten Lorien, men var en av ni utvalgte barn som ble sendt til jorden for å unnslippe mogadorierne, som ødela hjemplaneten deres. Før de dro la en av de eldste fra planeten Lorien magi på dem, noe som gjør at de kun kan bli drept  nummer rekkefølge. Nå lever han og vokteren hans(Cepaen), Henri (Timothy Olyphant), på konstant flukt fra mogadorierne, som allerede har drept tre av barna – og John er *nummer fire*.

De er aldri lenge på samme sted, og John liker sjelden hverken stedene eller navnet han får tildelt, fordi han aldri får tid til å knytte seg til de nye situasjonene. Dette endrer seg da de kommer til Paradise, en liten landsby i Ohio. John blir venner med den sympatiske nerden Sam (Callan McAuliffe), som er glad i romhistorier og alltid har en konspirasjonsteori på lur, samt hunden Bernie Kosar (som kanskje er mer enn den ser ut for). Dessuten forelsker han seg i skolens mest populære jente, Sarah (Dianna Agron), som er glad i å ta bilder. Sarah har imidlertid skolens største bølle, Mark (Jake Abel), som sjalu eks-kjæreste, og han liker å plukke på John og Sam. Alt i alt føler John seg likevel komfortabel med denne nye situasjonen, særlig siden Sarah liker ham tilbake.

Men når John mister kontrollen og kommer til å sette fyr på huset til Mark med en av arvekreftene sine, forandrer alt seg. Henri tror at de har pådratt seg for mye oppmerksomhet og vil helst dra videre, men John overtaler ham til å bli, under påskudd av at de må ligge lavt inntil de finner ut om de er i fare. Imens kommer mogadorierne stadig nærmere – men uventet hjelp kan komme fra en av de andre utvalgte, *nummer seks* (Teresa Palmer), som er på jakt etter allierte i kampen mot mogadorierne.

## Rolleliste

## Trivia
* Sharlto Copley skulle opprinnelig spilt Henri, men måtte trekke seg på grunn av andre prosjekter.
* Karen Allen spilte inn scener som Sams mor, men de kom ikke med i filmen.
* Dianna Agron fikk sin rolle etter å ha tilfeldigvis støtt på utøvende produsent Steven Spielberg ved en veldedighetstilstelning. Spielberg er en stor fan av TV-serien *[[Glee]]*, som Agron er en del av.

## Eksterne lenker
* 
*
Ole Peter Hansen Balling

**Ole Peter Hansen Balling** (født 13. april 1823, død 1. mai 1906) var en norsk portrettmaler som særlig gjorde seg bemerket i USA under og etter den amerikanske borgerkrigen.

## Liv og virke

### Bakgrunn
Balling var født i Christiania som sønn av skomakermester Johan Frederik Hansen fra Ringerike (død 1831) og ektefellen Karen. Etter farens død giftet moren seg på nytt med skomaker Jørgen Balling. Stesønnen tok stefarens navn i tillegg til sitt opprinnelige navn under første slesvigske krig.

Balling var elev av Ferdinand Gjøs, gikk i malerlære hos Jakob Emilius Wunderlich i Christiania i 1838 og ble svenn i 1841. Han utdannet seg til portrettmaler først i Berlin og fra 1847 ved Kunstakademiet i København. I 1848 gikk han med i krigen som frivillig, tok offiserseksamen og gikk inn i linjen som sekondløytnant, ble premierløytnant i 1849 og ble stående i krigsreserven til 1858.

### Malervirke
Som offiser fikk han dansk statsborgerskap og bodde flere år i København hvor han levde som maler. Han stilte ut fra 1852 og vakte oppmerksomhet med et portrett av oberstløytnant Hans Helgesen og «En Kavallerifægtning ved Rensborg».

Portrettet av Hans Helgesen er senere kopiert av Anton Dorph og litografert av Tegner og Kittendorf.

I 1856 reiste han til Nord-Amerika hvor han arbeidet med håndkolorering av fotografier og hadde sitt eget fotografiske atelier. Da krigen brøt ut i 1861 deltok han på Nordstatenes side. Han ble såret i 1863 og fikk innvilget avskjed, han var da avansert til oberstløytnant.

Kontaktene han hadde fått under krigen, gjorde at han ble introdusert for president Abraham Lincoln og han utførte et portrett av Lincoln i arbeidsværelset i  Det hvite hus. Balling fikk anledning til å være med nordarmeen og malte portretter av flere av generalene, slik som f.eks. Ulysses S. Grant m.fl.

Balling vendte tilbake til Norge i 1874 og slo seg først ned i Horten. Han utførte flere portretter, blant annet av Oscar II og 30 portretter av marineoffiserer til portrettsamlingen på Karljohansvern. På et mye senere tidspunkt malte han komponisten Johan Svendsen.

Balling giftet seg to ganger; første gang i Danmark i 1852 med Marie Rantzau, som døde to år senere. Han inngikk nytt ekteskap i New York i 1857 med Christine Zündorff, en tysk kvinne.

## Referanser
Karin Bertling

**Karin Boel Bertling** (født 25. mai 1937) er en svensk skuespiller.
## Filmografi (utvalg)
* 2002&ndash;04 – *[[Skeppsholmen (TV-serie)]]*
* 2003 – *[[Hannah med H]]*
* 2003 – *[[Mannen som log]]* (TV)
* 2005 – *[[Wallander &ndash; Før frosten]]*
* 2008 – *[[Skägget i brevlådan]]* (TV ("Julkalendern"))

## Referanser


## Eksterne lenker
* 
* Svensk filmdatabas
Bedtime Stories

***Bedtime Stories*** er en eventyrkomedie fra 2008. Filmen er regissert av Adam Shankman, og har Adam Sandler, Keri Russell og Guy Pearce i hovedrollene.

## Handling
Skeeter Bronson (Adam Sandler) er en mann som skulle bli hotellarving, men da faren dør, forandres alt. Han blir redusert til en vanlig hotellmedarbeider, og han blir behandlet dårlig av den nye eieren, Barry Nottingham (Richard Griffiths). Skeeter depper ikke av den grunn, for han tror at når Barrys etterkommer skal annonseres, blir det ham som blir valgt. Men igjen tar han feil, for det blir den arrogante millionæren Kendall (Guy Pearce) som får jobben.

Skeeter blir naturligvis veldig skuffet, men han går motvillig med på det når søsteren Wendy (Courteney Cox) ber ham om å passe barna Patrick (Jonathan Morgan Heit) og Bobbi (Laura Ann Kesling) for helgen, en jobb han tar på seg i samarbeid med søsterens venn, Jill (Keri Russell). Skeeter begynner helt uinteressert å fortelle barna godnatthistorier – men motvilligheten forsvinner helt når han oppdager at alt barna endrer på i historiene hans oppfylles i virkeligheten også.

## Rolleliste

## Eksterne lenker
* 
*
Svante Nilsson Stures krig mot Danmark

**Svante Nilsson Stures krig mot Danmark** var en krig som ble utkjempet i årene 1501 til 1512 mellom svenske og norske motstandere av Kalmarunionen og Danmark.

## Eksterne lenker
* Svante Nilsson Stures hos historiesajten.se
Høgskolesenteret i Kristiansund

**Høgskolesenteret i Kristiansund** (**HIK**) ble etablert i 2007, og tilbyr høyere utdanning innen sykepleie, petroleumslogistikk, handel og service og beredskapsledelse i samarbeid med Høgskolen i Molde og Høgskolen i Ålesund. Høgskolesenteret er et resultat av samordningen av de ulike høgskoletilbudene i byen, og holder til i Studiesenteret på Løkkemyra i Kristiansund. 

## Eksterne lenker
* Høgskolesenteret i Kristiansund
Konfliktåret 1512

## Pågående konflikter
*Den Hellige Ligaens krig (1508–1516) 
*Unionskrigen
**Svante Nilsson Stures krig mot Danmark (1504–**1512**)
*** Sverige på den ene siden
*** på den andre siden

## Hendelser
*10. august – Engelsk seier i slaget ved Brest over Frankrike.
Liste over statsledere i 1900

## Europa
* ***'
**[[Liste over samfyrster av Andorra|Samfyrster]] -
*** Fransk samfyrste – [[Émile Loubet]], [[Liste over Frankrikes presidenter|Frankrikes president]] (1899–1906)
*** Biskoppelig samfyrste – [[Salvador Casañas y Pagés]], [[Bispedømmet Urgell|biskop av Urgell]] (1879–1901)
**Første syndikus – [[Josep Calva]], [[Liste over hovedrådets første syndikus (Andorra)|første syndikus av Andorra]] (1899–1901)




*  '''[[Den hellige stol]]''' - [[Leo XIII]], [[Pave|biskop av Roma]] (1878–1903)











 








==Nord-Amerika==















==Oseania==




****'
** Dronning av Storbritannia – Victoria (1900–1901)
** Konge av Niue – Togia-Pulu-toaki (1896-?)

## Sør-Amerika
* **[[Republikken Acre|Acre]]**
**President – Luiz Galvez Rodrigues de Aria, president av Acre (1899–1900)

## Statsledere

Fil:Queen_Victoria_1887.jpg|**Victoria** 1837-1901 dronning av Storbritannia, keiserinne av India
Fil:Wilhelm II of Germany.jpg|**Wilhelm II** 1888-1918 keiser av Tyskland, konge av Preussen
Fil:Loubet.jpg|**Émile Loubet** 1899-1906 President av Frankrike
Fil:Leo-xiii-sm.jpg|**Leo XIII** 1878-1903 pave, bishok av Roma
Fil:Nicholas II of Russia painted by Earnest Lipgart.jpg|**Nicholas II** 1894-1917 tsar av Russland
Fil:Ahamid.jpg|**Abdul Hamid II** 1876-1909 Sultan av Det osmanske riket
Fil:mckinley.jpg|**William McKinley** 1897-1901 USAs president
Fil:Meiji Emperor.jpg|**Meiji** 1867-1912 Keiser av Japan
Fil:Emperor Guangxu.jpg|**Guangxu** 1875-1908 Keiser av Kina
Fil:Victor_Emmanuel_III_of_Italy.jpg|**Vittorio Emanuele III** 1900-1946 Konge av Italia
Fil:Oscar_II_of_Sweden.jpg|**Oscar II** 1872-1907 Konge av Sverige og Norge
Fil:3rd_Marquess_of_Salisbury.jpg|**Lord Salisbury** 1895-1902Statsminister i Storbritannia
Fil:Porfirio_Diaz_civilian.jpg|**Porfirio Díaz** 1880-1911Mexicos president
Fil:King George's Portrait by Georgios Iakovidis.jpg|**George I** 1863-1913Konge av Hellas

Fil:Menelik_II.jpg|**Menelik II** 1889-1913Keiser av Etiopia
Fil:Campos_Sales.jpg|**Manoel Ferraz de Campos Salles** 1898-1902Brasils president
Fil:Christian_IX_of_Denmark.jpg|**Christian IX** 1863-1906Konge av Danmark
Fil:Julio A Roca.jpg|**Julio Argentino Roca** 1898-1904Argentinas president
Fil:Federico Errázuriz Echaurren.jpg|**Federico Errázuriz** 1896-1901Chiles president
Fil:King Tupou II.jpg|**George Tupou II** 1893-1918Tongas konge
Fil:Carol_I_of_Romania.jpg|**Carol I** 1881-1914Konge av Romania
|**Alexander I** 1889-1903Konge av Serbia
Fil:WilfriedLaurier.jpg|**Wilfrid Laurier** 1896-1911Canadas statsminister


## Eksterne lenker
* Current Rulers ABC 
* Herskere
* [CIDOB Foundation](http://www.cidob.org/es/documentacion/biografias_lideres_politicos/(filtro)/activos)
Rolf Ramm Østgaard

**Rolf Ramm Østgaard** (født 15. januar 1923 i Oslo, død 8. november 2014 i Bærum) var en norsk arkitekt.

## Liv og virke
### Bakgrunn
Rolf Ramm Østgaard var sønn av offiserer og idrettsmannen Nikolai Ramm Østgaard (1885–1958) som fra 1914 var Kong Olavs lærer og fra 1946 adjutant. Moren Ragni Østgaard (1894–1956) var hoffdame for Märtha fra 1929 og for Prinsesse Astrid fra 1954.

Han studerte til arkitekt ved Norges tekniske høgskole fra 1941 til 1947, samtidig med militær krigstjeneste i Finnmark og Storbritannia i 1943–45.

### Arkitekt
Deretter jobbet han hos Alvar Aalto i ett år, før han gikk til Erling Viksjøs arkitektkontor 1948–52. Fra 1952 til 1956 var han overarkitekt hos Riksarkitekten, der han også ledet avdelingen for prosjektering. Han etablerte i 1956 eget firma, fra 1986 kalt Østgaard Arkitekter A/S.  Fra 1968 til 1970 var han formann i Norske arkitekters landsforbund såvel som i Byggefagrådet. I 1981 mottok han Oslo bys kunstnerpris for arkitektur og miljø. Han er også mottaker av Carl Michael Egers legat fra Oslo Arkitektforening (1963).

Hans eget arkitektfirma tegnet blant annet den norske ambassade i New Delhi med fasader av malt teglstein (1960), Kjemibygget ved Kjemisk institutt (UiO) (ferdig 1968), Norges ambassade i Beijing med fasader av grå taglstein (1973), Norges veterinærhøgskole i Ullevålsveien 72 i rød tegl (utført 1960-79), Aftenposten og Schibstedgruppen sitt nye offset-trykkeri på Linderud, Hans Møller Gasmans vei 9 (ferdig 1976), Atlas Copco sitt kontorbygg på Ski, administrasjonsbygg for Norsk Philips på Ryen, kontor- og lagerbygg for Astrup & Søn AS på Rommen, Norsk Teknisk Museum, Kjelsåsveien 143 (ferdig 1985).

I firmaet jobbet også Hans Anmarkrud (født 1926), HansPeter Arnesen og Jürgen Kiehl som var her 1978–85.

Firmaet ble i 1986 omdøpt til Østgaards Arkitekter A/S. Det fikk  Knut Eriksen (født 1943), Jon Bugge (født 1946) og Terje Grønmo (født 1952). Det var Grønmo som tegnet Håkons hall på Lillehammer (ferdig 1993), Oslo tinghus (ferdig 1994), og firmaet stod også bak Engebråten skole, Disen skole, Høgskolebygget i Haugesund. Det ble i 2007 nedlagt og videreført som Terje Grønmo Arkitekter A/S.

## Referanser
Delphinidin

**Delphinidin** er et polyfenol som inngår blant plantestoffene antocyaniner og er et primært plantepigment. Delphinidin gir blå fargetoner til blomster som fioler og riddersporer. Det gir også blå-rød farge til druer som produserer cabernet sauvignon og kan finnes i tranebær.

Delphinidin er i likhet med de aller fleste andre antocyaniner pH-sensitivt og endrer farge fra blått i basiske løsninger til rødt i sure.

## Bruk av Delphinidin
Fargestoffet er enkelt å håndtere, derfor har man utvidet forskningen på bruk av delphinidin i genmodifiserte organismer for å fremheve en blåtone i andre organismer.

Delphinin ble for første gang brukt i genmodifiserte organismer i 2004 da det japanske blomster-selskapet Sontury Flowers fremstilte verdens første blå rose. For å fremstille blåfargen i rosene ble stoffet delphinidin hentet ut fra stemorsblomster. Delphinidin gir en klar blåtone som kan være lys, men også kraftig. 

## Se også
* Delphinin

## Eksterne lenker
* https://web.archive.org/web/20110428064112/http://www.abcnyheter.no/kultur/livet/080205/dette-har-du-ikke-sett
* http://www.telegraph.co.uk/news/worldnews/asia/japan/3329213/Worlds-first-blue-roses-after-20-years-of-research.html
Bukit Pagon

**Bukit Pagon** er det høyeste fjellet i Brunei, med en høyde på 1&nbsp;850 meter over havet. Det ligger i distriktet Temburong sørøst i landet, på grensa til Malaysia. På fjellet er det en urskog som utgjør en del av den 500 km² store Ulu-Temburong nasjonalpark.

## Referanser


## Eksterne lenker
*
Vinkanne

**Vinkanne** er et skjenkekar til vin. Betegnelsen brukes både om alterkanner og kanner til verdslig bruk. Det kan være vanskelig å skille vinkanner fra kanner beregnet til vann eller øl, men vinkanner har gjerne en mer elegant utførelse og rikere dekor.

Vinkanner er primært laget i metall, men det forekommer også vinkanner i keramisk materiale.

## Litteratur
* Krohn-Hansen, Thv. (1963):*Trondhjems gullsmedkunst 1550-1850. Universitetsforlaget. Oslo – Bergen.
* [http://www.abm-utvikling.no/publisert/i-samarbeid/nomenklatur-for-drikkestell Østby, Jon Birger (1983): *Nomenklatur for drikkestell'', med tegninger av Torill Sand. Oslo]

## Referanser


## Se også
* Karaffel
* Tankar
* Tutekanne
Ølbøtte

**Ølbøtte** er et skjenkekar til øl. Ølbøtter er vide sylinderformete kar. De har tut og hank, er laget av tre, og de er alltid lagget. I toppen kan de være åpne eller ha en innfelt treplate med et større hull for tapping av øl fra tønna. Ølbøtter kan romme fra 8 til 12 liter.

Ølbøtter ser ut til å ha hatt størst utbredelse i et område som dekker de nordligste bygdene i på Nordmøre og over til Orkdal og Skaun i Trøndelag.

## Litteratur
* Gjærder, Per (1975): *Norsk drikkekar av tre*. Bergen – Oslo – Tromsø. ISBN 82-00-02229-3
* Østby, Jon Birger (1983): ''Nomenklatur for drikkestell'', med tegninger av Torill Sand. Oslo
Gary Taylor-Fletcher

**Gary Taylor-Fletcher** (født 4. juni 1981 i Widnes, Cheshire, født Fletcher) er en engelsk fotballtrener og tidligere fotballspiller.

## Referanser


## Eksterne lenker
* 
* Gary Taylor-Fletcher spillerprofil  på blackpoolfc.co.uk
All I’ve Got to Do

**«All I've Got to Do»** er en sang av The Beatles som ble skrevet av John Lennon (men offisielt krediterte Lennon/McCartney). Den ble først utgitt 22. november 1963 på gruppens andre britiske album *[[With The Beatles]]*. I USA ble den utgitt 20. januar 1964 på albumet *[[Meet The Beatles!]]*

Lennon sa at sangen var inspirert av Smokey Robinson and the Miracles. Åpningsakkorden i «All I've Got to Do» er tatt fra deres sang «(You Can) Depend on Me» (utgitt september 1959).

«All I've Got to Do» ble innspilt 11. september 1963 i Abbey Road Studios. De andre medlemmene i The Beatles kjente ikke til sangen før Lennon gjennomkjørte den i studio. Tagning 14 ble brukt til videre arbeid, hvorpå de foretok noen pålegg (muligens vokal/kor). Dette pålegget ble kalt tagning 15 som ble brukt til utgivelse.

Det finnes ikke noe instrumentalparti i «All I've Got to Do». Derfor ble sologitarist George Harrisons rolle å spille et rytmemønster i stedet. De fremførte aldri sangen offentlig på konserter.

## Musikere og instrumenter

*John Lennon: elektrisk gitar, vokal
*Paul McCartney: bass, kor
*George Harrison: elektrisk gitar, kor
*Ringo Starr: trommer

## Referanser
It Won’t Be Long

**«It Won't Be Long»** er en sang av The Beatles og er åpningsporet på deres andre album *[[With The Beatles]]* som ble utgitt 22. november 1963. I USA ble «It Won't Be Long» utgitt 20. januar 1964 på albumet *[[Meet The Beatles]]*. Sangen ble primært skrevet av John Lennon med hjelp fra Paul McCartney (og ble offisielt kreditert Lennon/McCartney).

## Teksten

Teksens jeg lengter etter en person som har forlatt vedkommende. Omtrent en måned etter at hans mor døde 15. juli 1958, ble Lennon kjæreste med Telma McGough og deres forhold varte fram til påsken 1959. McGough hevdet at de sanger hvor Lennon uttrykket lengsel etter en (eller flere) person som har forlatt ham, ikke nødvendigvis var lengsler etter en kjæreste, men heller hans foreldre som hver for seg forlot ham i barndommen. Ellers inneholder teksten ordspillet: it won't *be long* til I *belong* to you.

## Innspilling

«It Won't Be Long» ble innspilt 30. juli 1963 i Abbey Road Studios. De forsøkte seg på ti tagninger, men måtte avbryte arbeidet siden de skulle spille inn et *Saturday Club* program for BBC radio. Tilbake i Abbey Road spilte de inn tagning 11 – 17, hvorav de fikk til den siste bra; men ikke mot slutten av sangen. Derfor lot de være å spille låta i sin helhet på tagning 18 – 21; de spilte bare fra og med det punkt hvor foregående forsøk ikke ble tilfredsstillende. Derfor ble produsent George Martin og hans stab, nødt til å klippe sammen starten av tagning 17 med 21. Dette gjorde de 21. august 1963. Koblingspunktet inntreffer etter all sannsynligvis 1:08 inn i sangen.

## Musikere og instrumenter

*John Lennon: rytmegitar, vokal
*Paul McCartney: bass, kor
*George Harrison: sologitar, kor
*Ringo Starr: trommer

Gruppen spilte aldri sangen offentlig i konsert sammenheng, men de mimet etter den 20. mars 1964 i TV-programmet *Ready Steady Go!*

## Referanser


## Eksterne lenker

* Sangteksten
Restanse

**Restanse** (latin, *stå igjen*) er et begrep som nyttes innen økonomi og generell saksbehandling for gjeldsposter, eller gjenstående poster til avskriving.

Innen økonomi omtales den delen av en gjeldspost som ikke er betalt for restanse. Det kan være en støttegjeldspost, eller et ubetalt beløp som har gått til forfall, over betalingsfristen. En restanse kan dermed bli gjenstand for inkasso. På engelsk nyttes ordet *Arrears* synonymt for denne bruken av begrepet.

Innen saksbehandling betyr restanse at det gjenstår poster som må avskrives, eller saksbehandles. En *restanseliste* utarbeides gjerne for å gi oversikt over de postene som må gjennomgås, besvares, journalføres eller arkiveres. Ved siden av formelle saker til behandling kan det også være notater, e-poster eller brev.

## Eksterne lenker
* snl
* arkivplan.no
Delphinin

:*Må ikke forveksles med fargestoffet [[delphinidin]].*
**Delphinin** er et giftig alkaloid som forekommer i planter i riddersporeslekten. Det har en lignende struktur og effekt som akonitin og opptrer som en allosterisk regulator av spenningsstyrte natriumkanaler, og produserer hypotensjon, bradykardi og arytmi. Disse effektene gjør det svært giftig, men i svært små doser kan det utnyttes i fytoterapi.  

## Referanser
Jon Samseth

**Jon Samseth** (født 1954) er en norsk sivilingeniør og professor i fysikk. Han har eksamen fra NTNU (tidligere Norges tekniske høgskole (NTH), i 1981. Han har Diplôme d'ingénieur (Petroleum economics) fra École Nationale Supérieure du Pétrole et des Moteurs (ENSPM) i Frankrike i 1983. Samseth har doktorgrad i fysikk (PhD) fra Massachusetts Institute of Technology i 1988.

Han er professor i energifysikk ved Oslomet – storbyuniversitetet og fast vitenskapelig rådgiver for SINTEF industri. I tillegg var han professor II ved Institutt for kjemisk prosessteknologi ved NTNU i perioden 2007&ndash;2015.

Professor Samseth har forsket på såkalte myke materialer. Innenfor dette feltet har han brukt nøytronspredning til å studere surfaktant-systemer, herunder miceller og mikroemulsjoner, aerogeler og blokk-copolymerer. Siden 2004 har han vært involvert i studiet av nanostrukturelle polymer-membraner til separering av ulike gasser.

Samseth har vært engasjert i internasjonalt arbeid gjennom IUPAP. Mellom anna var han medlem av IUPAPs første arbeidsgruppe i energi en de studerte de ulike energikildene. I 2012 har han fått i oppdrag å etablere og lede ei ny arbeidsgruppe i energi av IUPAP. Han var medlem SCOPEs evalueringsgruppe på biodrivstoff. I åra 2010 til 2013 har han vært vitenskapelig sakkyndig og deltatt i skrivearbeidet av UNEPs årbøker. I årboka for 2012 var han ansvarlig for kapittelet om dekommisjonering av kjernekraftverk.

Samseth er president i SCOPE fra 2014 .

Professor Samseth er med i den offentlige debatten på energispørsmål, særlig om bruk av kjernekraft og holder mange faglige og populærvitenskapelige foredrag om disse emnene. Samseth tar opp etiske spørsmål knyttet til energi og ser på kjernekraft som en naturlig del av energisystemet på linje med fornybar energi. 
Han blir ofte brukt av media, ikke minst i forbindelse med ulykken i Fukushima.

I 2012 ble Samseth valgt inn i Norges Tekniske Vitenskapsakademi (NTVA)..

## Referanser


## Eksterne lenker
* 
* 
* Samseth i media
Jernbanelinjen Berlin–Halle

**Jernbanelinjen Berlin–Halle** (**Anhalter Bahn**, *Anhaltbanen*) er en jernbanestrekning mellom Berlin og Dresden i Tyskland. Den er en hovedstrekning som forbinder Berlin] og Halle i Sachsen-Anhalt, og den er del av høyhastighetsaksen Berlin–Palermo.

Linjen går fra Berlin via Jüterbog, Wittenberg og Bitterfeld til Halle. Den ble åpnet i flere etapper, den nåværende strekningen sto ferdig 1859. S-Bahnstrekningen har egne spor og blir betegnet som *Anhalter Vorortbahn (Anhalt forstadsbane)*. 

Mellom km 12 ved Lichterfelde Süd og Bitterfeld kan strekningen trafikkeres med 200 km/t, bortsett fra et kort stykke gjennom Wittenberg der maksimalhastigheten er 160 km/t.

## Linjekart

 

 

 

 

|}

## Eksterne lenker
*
Goldberg

**Goldberg** kan vise til:

## Etternavn
**Goldberg** er et tysk og jødisk etternavn.

* Adam Goldberg (født 1970, Santa Monica) – en amerikansk skuespiller
* Adele Goldberg (født 1963) – en amerikansk lingvist
* Arthur Goldberg (1908–1990) – en amerikansk statsmann og jurist
* Frank Gehry (Frank Gehry) (født 1929) – en canadisk arkitekt kjent for sine skulpturiske tilnærming
* Johann Gottlieb Goldberg, også: Johann *Theophilus* Goldberg (1727–1756) – en tysk cembalo-/orgelvirtuos og komponist fra sen barokk og tidlig klassisk tid
* Rube Goldberg (1883–1970) – en amerikansk avistegner
* Stu Goldberg (født 1954) – en amerikansk jazzpianist
* Werner Goldberg (1919–2004) – en tysk soldat av jødisk herkomst
* Whoopi Goldberg, født: Caryn Elaine Johnson (født 1955) – en amerikansk skuespillerinne og sangerinne
* Bill Goldberg (født 1966) – en amerikansk skuespiller og tidligere fribryter

## Se også
* Andreas Goldberger (født 1972) – en østerriksk tidligere skihopper
* Goldenberg kullkraftverk
Svidekor

**Svidekor** er brukt i folkekunsten for å dekorere umalte gjenstander av tre. Til å utforme dekoren ble det brukt svijern med forskjellige geometriske figurer i enden. Jernene ble varmet i peisen slik at man kunne brenne dekoren inn i treet, og ved å kombinere tre-fire forskjellige jern kunne det lages mange forskjellige mønster. Tilsvarende jern med initialer eller navn kunne brukes for å sette eiermerke på gjenstander av tre.

Svidekor er mest brukt på mindre gjenstander som skrin, øskjer, tiner, ambarer, stettefat og boller. De eldste svidekorerte gjenstandene har geometrisk dekor, og det er mange paralleller til dekor i karveskurd. Men når rosemalingen brer seg kommer det nye impulser og det blir med vanlig ranker, blomster og bladverk.

Svidekor ser ut til å ha vært særlig populært på 1700- og første halvdel av 1800-tallet. Utover på 1800-tallet ser svidekor mer ut til å ha gått av moten, og da ble mange gjenstander med svidekor overmalt.

## Litteratur
* Midttun, Gisle (1921): «Kunstarbeid og handverk.» I *Setesdalen, Norske bygder*. Kristiania. s. 251-262. 
* Mørch, Andreas (1964): *Sigdal og Eggedal. Bind IV. Bygdehistorie.* Sigdal og Eggedal historielag. Drammen.
* Weiser-Aall, Lily (1947): «Magiske tegn på norske trekar.» Artikkel i *By og bygd V. Norsk Folkemuseums årbok 1947.* Side 117-144. Oslo.

## Referanser
Amitriptylin

**Amitriptyline** (selges som Sarotex i Norge, eller som Elavil, Tryptanol, Endep, Elatrol, Tryptizol, Trepiline og Laroxyl) er et trisyklisk antidepressivum som blir brukt i behandling av depresjoner og i noen grad også sengevæting og migrene. Stoffet er hvitt og luktfritt, men har smak av lakris. Det er vannløselig og blir som regel gitt i tablettform. Stoffet hemmer gjenopptak av serotonin og noradrenalin.

## Litteratur
* 
*
Møreforsking

**Møreforsking** AS er en forskningsinstitusjon som er eid av Møre og Romsdal fylkeskommune, Høgskolen i Volda, Høgskolen i Molde, NTNU Ålesund, Stiftelsen Møreforsking og Åkerblå. Møreforsking AS har forskingsaktiviteter i Kristiansund, Molde og Ålesund.

Møreforsking driver forsking innenfor fagområdene marin, næringsøkonomi, samfunn, transportøkonomi.

## Eksterne lenker
* Møreforsking
Kolrosing

**Kolrosing** er en dekorteknikk som er brukt og stadig brukes på gjenstander av tre eller bein eller horn. Mønsteret risses inn i gjenstanden med en knivspiss før man så smører på et fargestoff som fester seg i de rissede strekene slik at mønsteret kommer tydelig fram. Navnet har sammenheng med at man tidligere brukte kull blandet med dyrefett som fargestoff. I dag bruker man olje tilsatt fargestoff, og finmalt furubark gir en mørkebrun, jevn strek.

Kolrosing har vært brukt en del i norsk folkekunst til dekor på skjeer, øskjer, skrin og ikke minst på ski. Men hvis man ikke ser nøye etter, kan det være lett å forveksle kolrosing med dekor tegnet i tusj.

I samisk duodji brukes kolrosing særlig som dekor på skjeer, kniskaft, knivslirer, beltespenner og nålehus laget av reinsdyrhorn.

## Litteratur
* Berg, Øivind (1993): *Esker, skrin og skap fra husflid til kunsthåndverk.* Oslo. ISBN 82-504-2023-3

## Referanser
Teltow Stadt stasjon

**Teltow Stadt stasjon** er en S-Bahnstasjon i byen Teltow i  Brandenburg i Tyskland. Den er endestasjon på en sidelinje av Anhalt forstadsbane. Stasjonen må ikke forveksles med Teltow stasjon som ligger lenger sør langs jernbanelinjen Berlin–Halle
Pseudolycaena

***Pseudolycaena*** er en slekt av glansvinger som tilhører underfamilien stjertvinger (Theclinae).

## Utseende
Middelsstore til ganske store (vingespenn 40-55 millimeter), slanke stjertvinger med store vinger sammenlignet med kroppen. Forvingene er nokså tilspissede, ytterkanten kan være en tanke innbuktet. Bakvingens bakhjørne har to stjerter, den bakerste er noe lengre enn den forreste. Hannens overside er skinnende blå med mørke ytterkanter. Hunnens vinger er litt kortere enn hannens, og fargene noe mattere. Undersiden er lysgrå med et tydelig, rosa skjær og små, svarte flekker, men ingen oransje flekk ved bakhjørnet.
Larvene er fint hårete, grønne eller brunrøde, nærmest flatt båtformede, tilspisset i begge ender. Hodekapselen er skjult under noen kjøttfulle fliker så det er ikke umiddelbart lett å avgjøre hva som er for- og bakenden.

## Levevis
Larvene lever på tropiske busker og trær fra mange ulike familier (Bignoniaceae, Chrysobalanaceae, Malpighiaceae, Mimosaceae, Myrtaceae, Polygonaceae).

## Utbredelse
Disse artene lever i Mellom- og Sør-Amerika, fra Mexico i nord til Argentina i sør.

## Systematisk inndeling

* sommerfugler (Lepidoptera)
** gruppe / overfamilie **[[dagsommerfugler]]** (Papilionoidea) 
*** familie **[[glansvinger]]** (Lycaenidae) 
**** delgruppe **[[Lycaeninae]]** (i vid forstand)
***** **stjertvinger ** (Theclinae)
****** stamme Eumaeini Doubleday, 1847
******* **''Atlides''-gruppen** – Neotropisk
******** slekten *Pseudolycaena* Wallengren, 1858
********* *[[Pseudolycaena cybele]]* (Godman & Salvin, 1896)
********* *[[Pseudolycaena damo]]* (Druce, 1875)
********* *[[Pseudolycaena dorcas]]* (Druce, 1907)
********* *[[Pseudolycaena marsyas]]* (Linnaeus, 1758)
********* *[[Pseudolycaena nellyae]]* (Lamas, 1981)

## Litteratur

## Eksterne lenker
* 
* Brower, Andrew V. Z. 2007. [''Pseudolycaena'' i The Tree of Life Web Project, http://tolweb.org/ http://tolweb.org 
* www.funet.fi – ''Pseudolycaena''
* Butterflies of America – *Pseudolycaena damo* http://butterfliesofamerica.com/pseudolycaena_damo.htm
Shakespeares skjulte sannhet

***Shakespeares skjulte sannhet*** er en dokumentarfilm produsert av AS Videomaker, og hadde premiere på norske kinoer våren 2012. Regissør var Jørgen Friberg, og produsent var Kjell Eriksen.

Dokumentarfilmen tar for seg det den norske organisten og kryptologen Petter Amundsen mener er skjulte koder i Shakespeares førsteutgave av sine samlede verker. Amundsen mener han har funnet bevis som kan bekrefte at det var andre mennesker involvert i skrivingen av verdens mest siterte stykker.

Filmen er en oppfølger til dokumentarserien ''Shakespeares skjulte koder'', som blant annet er sendt flere ganger på NRK. Filmen er imidlertid bygget på et noe annet konsept, der Amundsen har som mål å overbevise den britiske Shakespeare-eksperten Robert Crumpton. Crumpton er overbevist om at "Shakespeare skrev Shakespeare", og er en av de veldig få ekspertene på området som faktisk ønsker å møte organisten.

Sammen går de gjennom Amundsens funn, og de ender opp på øya Oak Island utenfor Canada, som ifølge Amundsen er skjulestedet for religiøse skatter av stor betydning.

Filmen vakte ved lanseringen oppsikt i norske medier, særlig på grunn av de kontroversielle teoriene.

Filmen er senere ventet lansert i Shakespeares hjemland, England.

## Referanser


## Eksterne lenker
* 
* Webarchive: Shakespeare The Hidden Truth (Nettside – engelsk)
* Shakespeares Skjulte Sannhet (trailer)
Cazuza

**Agenor Miranda Araújo Neto**, bedre kjent som **Cazuza** (født 4. april 1958 i Rio de Janeiro, død 7. juli 1990 i Rio de Janeiro) var en brasiliansk komponist og sanger. Sammen med Raul Seixas, Renato Russo og Os Mutantes, er Cazuza regnet som en av de fremste eksponentene for brasiliansk rock.

## Referanser


## Eksterne lenker
* 
* 
* 
*
Frischsenteret

**Frischsenteret for samfunnsøkonomisk forskning** er et norsk samfunnsøkonomisk forskningsinstitutt. Det er organisert som en frittstående stiftelse og er en del av Universitetet i Oslos «randsone».

Det ble opprettet av Universitetet i Oslo i 1998. Frischsenteret holder til i Forskningsparken og er oppkalt etter sosialøkonomen Ragnar Frisch. Senteret utfører analyser og oppdragsforskning for statlige myndigheter eller innen Forskningsrådets programmer, særlig innen arbeidsmarked, helseøkonomi, energi- og miljøøkonomi, fordelings- og likestilling.

Frischsenteret finansieres hovedsakelig gjennom tildeling av utlyste prosjekter. Dette er i konkurranse med andre forskningsinstitusjoner. Hoveddelen av Frischsenterets prosjekter kommer gjennom Norges forskningsråd, men de har også oppdrag fra andre statlige institusjoner. De har også noen EU-prosjekter.

Senterets direktør er fra 2022 Simen Markussen. Senteret har et styre på seks medlemmer og et råd. 

## Kjente forskere
* Snorre Kverndokk
* Simen Markussen
* Knut Røed

## Referanser


## Eksterne lenker
* frisch.uio.no
Priesterweg stasjon

**Priesterweg stasjon** er en S-banestasjon i bydel Schöneberg i Berlin. Stasjonen har to øyplattformer, den vestlige med to spor mot syd, den østlige med to spor mot nord.
Camaná (provins)

**Camaná** er en provins i regionen Arequipa i det sørlige Peru. Den grenser til provinsene Condesuyos, Castilla og Caylloma i nord, til provinsene Arequipa og Islay i øst, til Stillehavet i sør og til provinsen Caravelí i vest. Provinshovedstaden er Camaná.

## Politisk inndeling
Provinsen er delt inn i 8 distrikter.

## Referanser


## Eksterne lenker
* Censos Nacionales: XI de Población y VI de Vivienda 2007.
* http://www1.inei.gob.pe/biblioineipub/bancopub/Est/Lib0486/Libro.pdf under: 1.17 SUPERFICIE, POBLACION, DENSIDAD POBLACIONAL Y LA ALTITUD DE LA CAPITAL, SEGUN DEPARTAMENTO Y PROVINCIA, 2000]
* INEI: Dispositivo Legal de los Distritos: Arequipa
Anne Hafstad

**Anne Hafstad** (født 14. januar 1958 i Oslo) er en norsk sykepleier, forsker, journalist og helsebyråkrat fra Kråkerøy ved Fredrikstad.

Etter examen artium i 1977 fra hjembyen Fredrikstad studerte hun til sykepleier 1981 og jobbet ved Ullevål sykehus frem til 1985, en av de første som spesialiserte seg som kreftsykepleier (onkologi). Så var hun spesialsykepleier ved Kreftforeningen 1985–87 og produktsjef i smertebehandling for Hydro Pharma på Elverum 1987–91.

Som stipendiat ved Kreftregisteret 1991–96 ledet hun «Prosjekt 14-15» i samarbeid med  Norske Kvinners Sanitetsforening og var en del på NRK, blant annet i programmet «Toppen en time» med Toppen Bech.

Hun mottok i 1997 en doktorgrad ved Institutt for Samfunnsmedisin ved Universitetet i Oslo. Den viste at provoserende kampanjer mot røyking kan virke på ungdom.

Etter en tid som forsker ved Statens institutt for folkehelse jobbet hun fra 1998 tolv år som helsejournalist i *[[Aftenposten]]*. Hun vant SKUP-prisen i 2000 for å avdekke feilmedisinering med Dexamin av hyperaktive barn.

Hennes andre SKUP kom i 2005 sammen med kollegaene Siri Gedde-Dahl og Alf Endre Magnussen, for avsløringene rundt Vannverkssaken. I 2010 ble dette kåret til "tidenes SKUP" gjennom den 20 år lange historien til Stiftelsen for en Kritisk og Undersøkende Presse.

Hun mottok Karl Evangs pris i 2009 for sitt omfattende arbeid som helsejournalist,  som i 2010 kulminerte med bokutgivelse. Fra 2010 er hun avdelingsdirektør i Helsedirektoratet. 
## Bibliografi
* Siri Gedde-Dahl, Anne Hafstad, Alf Endre Magnussen *Korrupsjon i Norge, * Kagge Forlag 2008 ISBN 9788248908173
## Referanser